# NAGYKAPACITÁSÚ TÁLCÁK

## Áttekintés

A normál tálcával feldolgozhatatlan mennyiségű oldalszám kinyomtatásához használja a nagykapacitású tálcákat.
A nagykapacitású tálcák legfeljebb 5000 lap befogadására képesek (2500 lap az 5. tálcába és 2500 lap a 6. tálcába) A3W (12" × 18") és B5R (7-1/4" × 10-1/2"R) közötti méretekben.

- A normál papírtól különböző speciális papír, például jegyzetpapír vagy vetítőfólia is betölthető a nagykapacitású tálcákba.
  A jegyzetpapír behelyezéséhez külön vezetőt kell felszerelni.
- Ha a tálcában lévőtől eltérő típusú papírt töltött be, feltétlenül ellenőrizze a „Beállítás mód” beállításait.

###### A tálcába helyezett papír típusának ellenőrzéséhez:

A „Beállítás mód” menüben válassza a [Rendszerbeállítások] → [Papírtálca beállítások] opciót.
Ne tegyen nehéz tárgyakat a tálcára, és ne támaszkodjon a tálcára.

## Használat

1. #### Nyomja meg a kezelőgombot.

   A kezelőgomb villog és a papírfiók leereszkedik papírbehelyezési pozícióba. Várja meg, amíg a kezelőgomb kialszik.

   Ne húzza ki a tálcát, amíg a lámpa ki nem alszik. Ha erővel kihúzza a tálcát, miközben a gomb világít vagy villog, az a gép meghibásodását eredményezheti.

2. #### Húzza ki a papírtálcát.

   Óvatosan húzza ki a tálcát ütközésig.

3. #### Helyezze be a papírt.

   A papírt nyomtatási felülettel felfelé töltse a fiókba. A köteg nem lehet magasabb a jelzővonalnál (legfeljebb 2500 lap).

   Betöltés előtt forgassa át alaposan a papírköteget. Ellenkező esetben több oldal adagolódhat egyszerre, és ez papírelakadást okoz.

4. #### Óvatosan tolja vissza a papírtálcát a gépbe.

   Tolja a tálcát teljesen be a gépbe. A papírfiók a tálca betolása után felemelkedik.
   A papírfiók felemelkedése közben a kezelőgomb villog. Amikor a papírfiók teljesen felemelkedett, a gomb folyamatosan kezd világítani.

### Jegyzetpapír behelyezése

1. #### Vegye ki a jegyzetpapír-vezetőt.

   A vezető a felső tálcában van tárolva.

2. #### Helyezze a jegyzetpapírt a tálcába.

   A jegyzetpapírt nyomtatási felülettel felfelé helyezze be, hogy a fül a jobb oldalra kerüljön.

   Lásd a következő ábrát a jegyzetpapír fülének beigazításához.

3. #### Helyezze be a jegyzetpapír vezetőt.

   Helyezze a vezetőt a jegyzetpapír tetejére.

4. #### Óvatosan tolja a tálcát a gépbe, és állítsa a papírtípust jegyzetpapírra.

   A rendszerbeállítások „Papírtálcák Beállításai” eleme segítségével állítsa a papírtípust jegyzetpapírra.

   ###### A papírtípus jegyzetpapírra állítása:

   A „Beállítás mód” menüben válassza a [Rendszerbeállítások] → [Papírtálca beállítások] opciót.

### A papírméret módosítása

1. #### Lazítsa meg a papírvezető csavarját.

2. #### Csúsztassa el a papírvezetőt.

   Addig csúsztassa a papírvezetőt, amíg meg nem jelenik a piros vonal a vezető méretablakának közepén.
   A közelebbi és a távolabbi vezető is csúszik, ha az egyiket csúsztatja.

3. #### Állítsa be a papírvezetőt a használni kívánt papír méretére.

   Csúsztassa előre vagy hátra a papírvezetőt, amíg meg nem jelenik a használandó papír méretjelzése ( vagy ) a papírvezető méretablakában.
   A közelebbi és a távolabbi vezető is csúszik, ha az egyiket csúsztatja.

4. #### Rögzítse a papírvezetőt.

   (1) Csúsztassa el a papírvezetőt.
   Addig csúsztassa a papírvezetőt, amíg meg nem jelenik a használni kívánt papírméret a vezető méretablakában.
   A közelebbi és a távolabbi vezető is csúszik, ha az egyiket csúsztatja.
   (2) Húzza meg a papírvezető csavarját.
   Húzza meg a távolabbi és közelebbi papírvezető csavarjait.

5. #### Állítsa be a jobb oldali papírvezetőt a használni kívánt papír méretének megfelelően.

   (1) Miközben felemeli a papírvezető rögzítőjét, csúsztassa el a papírvezetőt a használni kívánt papír méretének megfelelően.
   (2) Engedje el a papírvezető rögzítőjét.
   (3) Tolja a papírvezetőt kissé jobbra és balra, hogy a helyére rögzüljön.
   Egy „kattanás” hallható a papírvezető rögzülésekor.

6. #### A papír méretének és típusának beállítása

   Feltétlenül állítsa be a papír méretét és típusát, válassza ki a „Beállítás mód” menüben a [Rendszerbeállítások] → [Papírtálca beállítások] elemet.
   Ha a papírtípus vagy papírméret nincs megfelelően beállítva, az automatikus papírválasztás nem fog megfelelően működni, nem megfelelő méretű vagy típusú papírra nyomtatást vagy papíradagolási hibát okozhat.

Vissza a tetejére