# KÜLDÉS INDÍTÁSA MEGADOTT IDŐBEN (IDŐZÍTŐ)

## Áttekintés

Megadhatja azt az időpontot, amikor a küldés vagy körfax küldés automatikusan megtörténik.
Ennek a funkciónak akkor veheti hasznát, ha késleltetett, körfax vagy egyéb küldeményeket szeretne bonyolítani az Ön távollétében, éjjel vagy más időpontban, amikor alacsonyak a percdíjak.

- Ha egy másik küldés van folyamatban, amikor a megadott idő elérkezik, az időzített küldés a folyamatban lévő küldés befejezése után fog elkezdődni.
- Az időzített küldéshez kiválasztott beállítások (megvilágítás, felbontás és egyéb funkciók) automatikusan törlődnek a küldés befejezése után. (Ha viszont a dokumentumtárolás funkciót használja, a beolvasott eredeti képet és a beállításokat a gép beépített merevlemeze tárolja.)
- Ha egy időzített küldésnek prioritást adott a feladatállapot képernyőn, az idő törlődik. A küldés megkezdődik, amint a folyamatban lévő feladat befejeződik.
- Az időpontot legfeljebb egy héttel előre lehet megadni.
- Időzített küldés beállítása után más műveletek is végezhetők.
- Az időzített küldés törölhető a feladatállapot képernyőn.

- Ha időzített küldést állított be, a hálózati főkapcsoló mindig legyen „” helyzetben. Az adatátvitel nem történik meg, ha a hálózati főkapcsoló az adott időpontban „” helyzetben áll.
- Ha időzített küldést hajt végre, az eredetit a küldés beállításakor be kell olvasni a memóriába. Nem lehet a dokumentumot a dokumentumadagolóban vagy a dokumentumüvegen hagyni, és onnan beolvastatni a késleltetett küldés időpontjában.
- Legfeljebb 100 időzített küldést lehet egyszerre tárolni.

## Használat

1. #### Helyezze be az eredetit.

   Helyezze az eredetit az automatikus dokumentumadagoló tálcájába vagy a dokumentumüvegre.
   - AUTOMATIKUS DOKUMENTUMADAGOLÓ
   - DOKUMENTUMÜVEG

2. #### Adja meg a rendeltetési helyet.

   - RENDELTETÉSI HELY MEGADÁSA A CÍMTÁRBÓL
   - RENDELTETÉSI HELY MEGADÁSA KERESÉSI SZÁMMAL
   - RENDELTETÉSI HELY KÉZI MEGADÁSA
   - RENDELTETÉSI HELY MEGADÁSA A GLOBÁLIS CÍMTÁRBÓL
   - RENDELTETÉSI HELY MEGADÁSA A KÜLDÉSI NAPLÓBÓL

3. #### Koppintson az [Egyéb], majd a [Időzítő] gombra.

4. #### Koppintson a [On] gombra.

   A beállítás az aktuális időt mutatja. Ha más az idő, beállítás módban még a feladat megkezdése előtt állítsa be helyesen.

   ###### A dátum és az idő beállítása a gépen:

   A „Beállítás mód” menüben válassza ki a [Rendszerbeállítások] → [Alapértelmezett beállítások] → [Órabeállítás] opciót.
   Ha az [Óra beállításának letiltása] engedélyezett, a dátumot és az időt nem lehet módosítani. Ebben az esetben a „Beállítás mód (rendszergazda)” menüben válassza ki a [Rendszerbeállítások] opciót, majd az [Óra beállításának letiltása] beállítás letiltásához válassza ki a [Kezelési beállítások] opciót.

5. #### Állítsa be a dátumot, majd az időt (óra és perc) 24 órás formátumban.

   Ha a beállításokkal végzett, koppintson egymás után az , majd a [Vissza] gombra.
   Érintse meg az óra és a perc területét, és a számgombokkal adja meg az értékeket. Másik megoldásként a méret megadásához koppintson a gombra.

   ###### Az Időzített küldés kikapcsolása:

   Koppintson a [Off] gombra.

6. #### Az eredeti lapolvasásának megkezdéséhez koppintson a [Start] gombra.

   Ha az eredeti oldalakat a dokumentumadagoló tálcába helyezte, a gép minden oldalt beolvas.
   Ha az eredetit a dokumentumüvegre helyezte, az oldalakat egyenként olvassa be.
   Amikor az utolsó eredetit is beolvastatta, koppintson az [Olvasás vége] gombra.
   Egy hangjelzés jelzi a beolvasás végét, és hogy a gép küldésre készen áll.
   A kimeneti kép küldés előtti ellenőrzéséhez koppintson az [Előnézet] gombra. Miután az [Előnézet] gombra koppintva beolvasta az eredetit, a következő eredeti beolvasásához koppintson a [További lapolv.] gombra. Ha ellenőrizte az előnézeti képet, koppintson a [Start] gombra.
   További információ: „A KÜLDENI KÍVÁNT KÉP ELLENŐRZÉSE” című részben.
   Az eredetit a gép beolvassa a memóriába. Nem lehet az eredetit egy adott időpontban a memóriába olvastatni.

Vissza a tetejére