# AUTOMATIKUS DOKUMENTUMADAGOLÓ

## Áttekintés

Ez a fejezet leírja, hogyan tegye az eredetiket az automata dokumentumadagolóba.

- Az automatikus dokumentumadagolóba eltérő méretű eredetiket is helyezhet. Ebben az esetben mindegyik üzemmódban az „Egyéb” funkcióval állíthatja be a vegyes eredetiket.
- Mielőtt az automatikus dokumentumadagolóba helyezné az eredetit, mindenképpen távolítsa el a tűző- vagy gemkapcsokat.
- Ha az eredetiken hibajavító folyadéktól, tintától vagy ragasztótól származó nedves foltok vannak, várjon, amíg megszáradnak, mielőtt behelyezné őket. Ellenkező esetben a gép belső része vagy a dokumentumüveg szennyeződhet tőle.
- Ne használja az alábbi eredetiket. Felhívjuk a figyelmét, hogy az alábbi típusú eredetik használata az eredeti méret észlelésének pontatlanságát, az eredetik elakadását, valamint szennyeződések megjelenését eredményezheti az átküldött képeken vagy nyomatokon.
  - Írásvetítő fólia vagy pozitív nyomtatópapír
  - Pauszpapír, indigó, hőpapír
  - Erősen gyűrött vagy hajlott eredetik
  - Sérült vagy összehajtott eredetik
  - Ragasztott részeket vagy kivágásokat tartalmazó eredetik
  - Hőátviteles festékszalaggal nyomtatott eredetik
  - Ha két vagy három lyukú eredetiket használ, úgy helyezze be őket, hogy a lyukasztott él a dokumentumadagoló tálca adagolónyílásától távolabbi oldalon legyen.

### Engedélyezett eredeti méretek

Minimum eredeti méret |
Szabványos méret (A legkisebb, automatikusan felismerhető méret)
210 mm (hossz) × 148 mm (szélesség) 8-1/2" (hossz) × 5-1/2" (szélesség)
Nem szabványos méret (A legkisebb, kézzel megadható méret)
140 mm (hossz) × 140 mm (szélesség) 5-1/2" (hossz) × 5-1/2" (szélesség)
Maximum eredeti méret |
Szabványos méret (A legnagyobb, automatikusan felismerhető méret)
297 mm (hossz) × 420 mm (szélesség) vagy A3 Az A3W-s méret nem használható. 11" (hossz) × 17" (szélesség)
Nem szabványos méret (A legnagyobb, kézzel megadható méret)
Másolási mód:
297 mm (hossz) × 432 mm (szélesség) 11-5/8" (hossz) × 17" (szélesség)
Képküldés mód:
297 mm (hossz) × 1000 mm (szélesség) 11" (hossz) × 39-3/8" (szélesség)

Ha az eredeti nem szabványos méretű, az alkalmazott üzemmódnak megfelelő magyarázatot olvassa el itt:

- Másolás: „AZ EGYEDI MÉRET KÖZVETLEN MEGADÁSA”
- KÉPKÜLDÉS: „AZ EREDETI BEOLVASÁSI MÉRET MEGADÁSA SZÁMÉRTÉKKEL”

### Engedélyezett eredeti súlyok

Egyoldalas beolvasás: 38 g/m2–205 g/m2 (9 lbs bond–110 lbs index)
Kétoldalas beolvasás: 52 g/m2–205 g/m2 (13 lbs bond–110 lbs index)
38 g/m2–49 g/m2 (9 lbs bond–13 lbs bond) közötti eredetik beolvasásakor használja az „Egyéb” funkció „Lassú beolvasás” opcióját minden üzemmódhoz. A „Lassú beolvasás” használata nélküli lapolvasás az eredeti elakadását eredményezheti.
Ha a „Lassú beolvasás” módot választotta, a kétoldalas eredetik nem olvashatók be.

## Használat

1. #### Ellenőrizze, hogy nincs eredeti a dokumentumüvegen.

2. #### Igazítsa az eredeti lapvezetőket a papír szélességéhez.

3. #### Helyezze be az eredetit.

   Legfeljebb 250 eredeti helyezhető be.
   Simítsa össze az eredetik szélét.
   Az eredetiket az első oldalukkal felfelé tegye a dokumentumadagoló tálcába.
   Az eredeti köteg nem lehet magasabb a dokumentumadagoló tálcán látható jelzővonalnál.
   Ha az automatikus dokumentumadagoló befejezte a lapolvasást, vegye el az eredetiket a kiadótálcáról.

Vissza a tetejére