# PRÓBANYOMAT KÉSZÍTÉSE

## Áttekintés

Ezzel a funkcióval a készülék a beállított sorozatoktól függetlenül csak egyetlen szettet nyomtat ki, aminek köszönhetően ellenőrizheti az előnézeti képet. Az előnézeti kép ellenőrzése után szükség szerint módosíthatja a beállításokat, és így hatékonyan elvégezheti a másolási feladatot.
Próbanyomatok sorrendje

- Ha a próbanyomat funkciót akkor használja, amikor a gép másik feladatot nyomtat, a folyamatban levő feladat megszakad, és csak egyetlen sorozat kerül elsőbbséggel kinyomtatásra. A megszakított feladat a sorozat nyomtatása után folytatódik.
  Ha a próbanyomat funkciót akkor használja, amikor a készülék kétoldalas nyomtatást és tűzést is magába foglaló feladatot végez, csak egyetlen sorozat kerül kinyomtatásra a folyamatban levő feladat elkészülte után.
- Ha a próbanyomatból hátralevő másolatok nyomtatása aközben történik, hogy a készülék másik feladatot nyomtat, a másolás az első nyomtatási feladat befejezése után kezdődik meg.

## Használat

1. #### Helyezze be az eredetit.

   Helyezze az eredetit az automatikus dokumentumadagoló tálcájába vagy a dokumentumüvegre.
   - AUTOMATIKUS DOKUMENTUMADAGOLÓ
   - DOKUMENTUMÜVEG

2. #### Szükség szerint adja meg a még kívánt funkciókat, így „Megvilágítás” és „Méretarány”.

3. #### A számgombokkal adja meg a másolatok (sorozatok) számát.

   - Legfeljebb 9999 másolat (sorozat) állítható be.
   - Ha hibásan adta meg a példányszámot, érintse meg a [C] gombot, majd adja meg a helyes számot.

4. #### Érintse meg a [Próbanyomat] gombot.

   A készülék csak egyetlen sorozatot nyomtat ki.

5. #### Ellenőrizze a másolás eredményét. Ha mindent rendben talál, érintse meg a [Start Nyomtatás] gombot.

   Ha nem megfelelő az eredmény, módosítsa a beállításokat, és érintse meg a [Próbanyomat] gombot.

   A másolatok számát módosíthatja.
   Ha nem elérhető funkciót adott meg, a [Próbanyomat] gomb nem jelenik meg.

Vissza a tetejére