# RENDELTETÉSI HELY MEGADÁSA A CÍMTÁRBÓL

## Áttekintés

A rendeltetési helyek a rendeltetési hely gyorsgombjának megérintésével kereshetők vissza a címtár képernyőjén.
A gyorsgombok alatt több rendeltetési hely is tárolható, így a gomb megérintésével az összes számot vissza lehet keresni. Ez olyankor kényelmes, ha több rendeltetési helyre is szeretne küldeni adatot.
A gyorsgombok mindegyikén látható az üzemmódot jelölő ikon, valamint a rendeltetési hely neve. Az ikonok a következők:

| Lapolvasás e-mailbe
| Szkennelés FTP-re
| Lapolvasás hálózati mappába
| Csoport gomb több rendeltetési hellyel

- A címtárról további információt a „CÍMTÁR” című szakaszban olvashat.
- A címek címtárban történő tárolásának módjáról lásd: „CÍMEK MENTÉSE KÖZVETLEN BEVITELLEL”, „CÍMEK TÁROLÁSA GLOBÁLIS CÍMKERESÉS FUNKCIÓVAL”, „CÍMEK MENTÉSE KÉPKÜLDÉS NAPLÓKBÓL”, illetve „CSOPORTOK TÁROLÁSA” című részeket.

## Használat

1. #### Érintse meg a [Címtár] gombot.

2. #### Koppintson a rendeltetési hely gyorsgombjára

   - A listában megjelenő rendeltetési helyeket kategóriák, feladattípusok, indexek és kulcsszavak szerint szűkítheti.
   - Alapértelmezés szerint az adatok kizárólag az aktuális üzemmód rendeltetési helyére lesznek elküldve. Ha egy rendeltetési helyet például Lapolvasás e-mailbe módban állít be, a rendszer az adatokat kizárólag a Lapolvasás e-mailbe üzemmódban kiválasztott rendeltetési helyekre küldi el, máshová nem.
   - A [Kijelző váltás] elem megérintésével módosíthatja a listában látható rendeltetési helyek sorrendjét.
   - Rendeltetési hely hozzáadásakor érintsen meg egy másik gyorsgombot.
   - Ha több rendeltetési helyre küld adatokat, a rendeltetési helyek száma a ikon mellett látható. Olyankor is megjelenik, amennyiben több rendeltetési helyre is küld adatokat, amikor egyetlen gyorsgombot választ ki.

   - Alapértelmezés szerint az aktuális feladat által szűkített rendeltetésihely-lista jelenik meg.
   - Ha megérinti a gyorsgombot, majd a [Részletek megjelenítése] gombot az akciópanelen, megjelennek a részletes információk. Ez a műveletsor a küldés rendeltetési helyének módosítására vagy hozzáadására is használható.

   ###### Rossz rendeltetési hely kiválasztásakor:

   A kiválasztás feloldásához érintse meg újra a gyorsgombot.
   Annak engedélyezéséhez, hogy a datok az aktuális üzemmódban kiválasztottól eltérő rendeltetési helyre legyenek elküldve,
   válassza a [Rendszerbeállítások] elemet a „Beállítási mód (rendszergazda)” → [Képküldési beállítások] → [Kezelési Beállítások] → [Alapértelmezett beállítások] → [Címjegyzék alapért. választás] lehetőség alatt, és törölje a [Címek alkalmazása csak küldési módokhoz] négyzet jelölését.

Vissza a tetejére