# HITELESÍTÉS BEJELENTKEZÉSI NÉVVEL / JELSZÓVAL

## Áttekintés

Ezzel a módszerrel a felhasználók a gép rendszergazdájától vagy az LDAP szerver rendszergazdájától kapott bejelentkezési névvel és jelszóval jelentkezhetnek be.
A gép bekapcsolásakor megjelenik a bejelentkező képernyő.

- Eltérő elemek jelenhetnek meg a képernyőn, ha LDAP azonosítást használ.
- Az LDAP-azonosítás használatakor az azonosítási módtól függően az [E-mail Cím] gomb is megjelenhet.

###### Ha nem megfelelő bejelentkezési nevet vagy hibás jelszót ad meg:

Adja meg újra a bejelentkezési nevet vagy a jelszót.
Ha a [Figyelmeztetés ha a belépés nem sikerül] engedélyezve van a rendszerbeállítások menüben, a kezelőpanel öt percig le lesz tiltva, ha helytelen bejelentkezési név vagy jelszó lett megadva egymás után háromszor.
A kapott felhasználónév/jelszó ellenőrzéséhez vegye fel a kapcsolatot a rendszergazdával.

- ###### A kezelőpanel lezárásának feloldása:

  A zárolás feloldásához a „Beállítási mód (rendszergazda)” menüben válassza a [Felhasználói Vezérlés] → [Alapértelmezett beállítások] → [A készülék kezelőpultja zárolásának feloldása.] opciót.

- ###### A [Figyelmeztetés ha a belépés nem sikerül] beállítása:

  A „Beállítási mód (rendszergazda)” menüben válassza a [Felhasználói Vezérlés] → [Alapértelmezett Beállítások] → [Figyelmeztetés ha a belépés nem sikerül] opciót.

- ###### Felhasználónév tárolása:

  A „Beállítás mód (rendszergazda)” menüben válassza a [Felhasználói Vezérlés] → [Felhasználók listája] elemet.
  Regisztrálja a további adatokat is, úgymint bejelentkezési név, felhasználói szám és jelszó. Kérje a rendszergazdától a gép használatához szükséges információkat.

## Használat

1. #### Adja meg a bejelentkezési nevet

   Beírás a szoft billentyűzettel
   Ha a felhasználónév regisztrációja a beállítás módban nem történt meg, csak az LDAP hitelesítéssel rendelkező felhasználók koppinthatnak a [Bejelentkezési Név] szövegdobozra és írhatják be a szoft billentyűzet segítségével a bejelentkezési nevet.
   Kiválasztás listából
   Koppintson a [Kiválasztás listából] gombra, majd a Felhasználók listája képernyőn válasszon egy felhasználónevet.

   Az LDAP azonosítás akkor használható, ha a kiszolgáló rendszergazdája engedélyezi az LDAP szolgáltatást a LAN hálózaton (helyi hálózaton).

2. #### Adja meg a jelszót

   Adja meg a jelszót a szoftveres billentyűzettel.
   Ha LDAP kiszolgálóra jelentkezik be, adja meg az LDAP kiszolgálón megadott felhasználónevéhez eltárolt jelszót.
   Minden beírt karakter „” -ként jelenik meg. A jelszó megadása után érintse meg a [OK] gombot.
   Ha az LDAP kiszolgálóval történő azonosítást használja, és a „Felhasználók listája” funkciónál, illetve az LDAP kiszolgálón különböző jelszavak vannak tárolva, az LDAP kiszolgálón megadott jelszót írja be.

   Az LDAP kiszolgáló regisztrálásakor szükség szerint módosítsa a [Hitelesítés] mezőben megadott adatokat.
   - A Felhasználók listája képernyőről történő választás esetén:
     Az LDAP kiszolgáló, amelyhez csatlakozik, regisztrálva lett a felhasználó regisztrálásakor, ezért a bejelentkezési név kiválasztásakor megjelenik a hitelesítéshez használni kívánt célkiszolgáló.
     Ugorjon a 3. lépésre.
   - Szoft billentyűzettel történő beírás esetén:
     Koppintson a [Hitelesítés] gombra, és válassza ki a bejelentkezéshez használni kívánt LDAP kiszolgálót.

3. #### Koppintson az [OK] gombra.

   Ha a megadott bejelentkezési névvel és jelszóval sikeres a hitelesítés, kijelzőn megjelenik a felhasználó számára a másolásra vagy beolvasásra engedélyezett oldalak száma.

   Ha egy felhasználóhoz oldalszámkorlátozás van beállítva, a kijelzőn megjelenik, hogy a bejelentkezett felhasználó ebből mennyit használt fel.

   - ###### A felhasználó által felhasználható oldalszám korlátozásához:

     A „Beállítás mód (rendszergazda)” menüben válassza ki a [Felhasználói Vezérlés] → [Oldalkorlát csoport lista] funkciót.

   - ###### A felhasználható oldalszám bejelentkezés utáni elrejtéséhez:

     A „Beállítás mód (rendszergazda)” menüben tiltsa le a [Felhasználói Vezérlés] → [Alapértelmezett beállítások] → [Használati állapot megjelenítése belépés után] opciót.

   - ###### Az üzenet megjelenítési idő módosításához:

     A „Beállítás mód (rendszergazda)” menüben válassza ki a [Rendszerbeállítások] → [Kezelési beállítások] → [Üzenet megjelenítési idő beállítás] elemet.

4. #### A gépből való kilépéshez koppintson a [Kijelentkezés] gombra.

Vissza a tetejére