# KÉT GÉP HASZNÁLATA PÁRHUZAMOS MÁSOLÁSRA (TANDEM MÁSOLÁS)

## Áttekintés

Ez a funkció megoszt egy feladatot két hálózatra kötött készülék között, így csökkentve a másoláshoz szükséges időt. A tandem másolást a beállítási mód [Tandem kapcsolat beállítás] pontjában kell engedélyezni.

Elsődleges (master) és másodlagos (kliens) berendezés
Az elsődleges berendezés csak a beolvasást végzi, az elsődleges készülékben regisztrált másodlagos készülék pedig csak a nyomtatást, az eredeti beolvasása nélkül.

- Ezen funkció használatához a két berendezésnek kapcsolódnia kell a hálózathoz. Tandem másolásra három vagy több gép nem használható.
- Ha a Tandem másolás egy olyan funkció használatával engedélyezi, amely az elsődleges gépen hozzáférhető, de a másodlagos gépen nem, akkor megjelenik egy üzenet. Például, ha az elsődleges gépen van gerinctűző finisher telepítve, a másodlagos gépen pedig nincs:
  - A tandem másolás engedélyezett, ha tűzés nélkül adja meg a példányszámot.
  - A tandem másolás nem hozzáférhető, ha tűzéssel adja meg a példányszámot.
- Ha vagy az elsődleges, vagy a másodlagos gépből kifogy a papír, akkor az a gép, amelyből kifogyott, eltárolja a feladatot, az pedig, amelyikben még van, folytatja azt. Ha a kifogyott gépbe újra töltünk papírt, folytatja a feladatot.
- Ha konfigurálta a felhasználói hitelesítés beállításait, előfordulhat, hogy a Tandem másolás nem érhető el az elsődleges és másodlagos gép hitelesítési beállításaitól függően.
  - A tandem másolás engedélyezett, ha a mester gépen aktív a felhasználó hitelesítés.
  - A tandem másolás tiltott, ha a felhasználói hitelesítés aktív a másodlagos gépen de nem aktív az elsődleges gépen.
- Ha páratlan számú sorozat készült, további egy sorozat a mester gépen kerül kinyomtatásra.

###### A tandem másolás használatához:

A „Beállítási mód (rendszergazda)” menüben válassza a [Rendszerbeállítások] → [Eszköz Meghatározása] → [Tandem kapcsolat beállítás] elemet.

- Az elsődleges gépben regisztrálni kell a másodlagos gép IP-cím adatait. A portszámhoz a legjobb az eredeti beállítást használni (50001). Hacsak nem tapasztal problémákat ezzel a beállítással, ne változtassa meg a portszámot. A tandem beállítást ajánlott a hálózati rendszergazdának elvégeznie. Ha az elsődleges és másodlagos gép szerepet cserél, akkor a másodlagos gépben konfigurálja az elsődleges gép IP-címét. Ugyanazt a portszámot használhatja mindkét géphez.

###### Tandem küldés vagy fogadás megakadályozása:

A „Beállítási mód (rendszergazda)” menüben válassza a [Rendszerbeállítások] → [Eszköz Meghatározása] → [Tandem kapcsolat beállítás] elemet.

- A tandem küldés megakadályozásához engedélyezze a [Mestergép üzemmód letiltása] beállítást.
- A tandem fogadás megakadályozásához engedélyezze a [Kliens gép mód letiltása] beállítást.

## Használat

1. #### Helyezzen be egy eredetit, majd koppintson az [Előnézet] gombra.

   Helyezze az eredetit az automatikus dokumentumadagoló tálcájába vagy a dokumentumüvegre.
   Ha több eredeti beolvasásához a dokumentumüveget használja, cserélje ki az eredetiket, és érintse meg a [További lapolv.] gombot.
   - AUTOMATIKUS DOKUMENTUMADAGOLÓ
   - DOKUMENTUMÜVEG

2. #### Érintse meg az [Egyéb] gombot, majd a [Tandem másolás] gombot.

   Ha a beállításokkal végzett, koppintson a [Vissza] gombra.

   ###### A tandem másolási beállítás törlése:

   A [Tandem másolás] gombbal törölje a pipát.

3. #### A példányszám megadásához érintse meg a példányszámkijelző gombot.

   Legfeljebb 9999 másolat (sorozat) állítható be. A beállított példányszám megosztásra kerül a fő és a másodlagos gép között. Páratlan példányszám esetén a fő gép több példányt másol, mint a másodlagos gép.

   ###### Ha helytelen példányszámot adott meg:

   Érintse meg a [C] gombot, majd adja meg a helyes számot.

4. #### Az előnézeti képernyőn ellenőrizze az előnézeti képet.

   ###### Az összes beállítás törléséhez:

   Érintse meg a [CA] gombot.

5. #### A másolás megkezdéséhez koppintson a [Start] gombra.

   ###### A tandem másolás törlése:

   Az elsődleges és a másodlagos gépen is koppintson a [STOP] gombra.

Vissza a tetejére