# HÁLÓZATI LAPOLVASÓ FUNKCIÓ

## Áttekintés

A hálózati képolvasó funkció lehetővé teszi egy képfájl létrehozását a készülék által beolvasott eredeti adatokból és a fájl elküldését a hálózaton egy számítógépre, FTP kiszolgálóra vagy más rendeltetési helyekre. Szükség esetén egy TWAIN-kompatibilis alkalmazással a számítógépre is beolvassa az eredetit.
A hálózati szkenner funkció az alábbi lapolvasási módokat teszi lehetővé.

### Lapolvasás mód

A készülék lapolvasás funkciója a beolvasott eredetit a rendeltetési hely beállításai alapján az alább leírtak szerint küldi el.

###### Lapolvasás e-mailbe

A beolvasott fájlt a készülék egy e-mailhez csatolva küldi el.

###### Szkennelés FTP-re

A beolvasott fájlt a készülék az FTP-kiszolgáló adott könyvtárába továbbítja.
Ha a fájlt elküldte, lehetőség van arra is, hogy küldjön egy e-mailt egy előzőleg eltárolt e-mail címre, amelyben értesíti a címzettet a fájl helyéről.

###### Lapolvasás hálózati mappába

A beolvasott fájl egy, a géppel azonos hálózaton lévő Windows-os számítógép hálózati mappájába kerül továbbításra.
E-mailt küldhet a beolvasott fájl tárolási helyéről értesítés céljából.
A műveletről lásd: „KÉP KÜLDÉSE LAPOLVASÁS MÓDBAN” című részben.

### Adatbeviteli mód

Adatbeviteli módban az érintőpanelen megadott vagy a gép által automatikusan létrehozott információ XML formátumú metaadatfájlként egy FTP-kiszolgálón található könyvtárba vagy számítógép-alkalmazásba küldhető.

- A metaadat egy fájlról, annak feldolgozási módjáról és más objektumokkal való kapcsolatáról tartalmaz információkat. A metaadat-küldési funkció használatához telepítenie kell az alkalmazásintegrációs modult.
- Az alkalmazás-integrációs modul és a hálózati lapolvasás funkció együttes használatával a beolvasott képfájlhoz metaadatfájl csatolható.
- A használatról lásd a „METAADATOK KÜLDÉSE” című részt.

Vissza a tetejére