# ESZKÖZ MEGHATÁROZÁSA

A gépre csatlakoztatott különböző eszközöket be lehet állítani.

### EREDETI MÉRET ÉSZLELÉS BEÁLLÍTÁSA

Az eredeti méret észlelés funkcióval történő felismertetéshez az alábbi nyolc szabványos eredeti méret csoportból lehet választani.

Kiválasztás | Felismerhető eredeti méretek
--- | ---
DOKUMENTUMÜVEG | Dokumentumadagoló-tálca (automatikus dokumentumadagoló)
AB-1 | A3, A4, A4R, A5, B4, B5, B5R | 11" × 17", 8-1/2" × 14", 8-1/2" × 11", A3, A4, A4R, A5, B4, B5, B5R
AB-2 | A3, A4, A4R, A5, B5, B5R, 216 mm × 330 mm (8-1/2" × 13") | A3, A4, A4R, A5, B4, B5, B5R, 11" × 17", 8-1/2" × 11", 216 mm × 330 mm (8-1/2" × 13")
AB-3 | A4, A4R, A5, B4, 8K, 16K, 16KR | A3, A4, A4R, A5, B4, 11" × 17", 8-1/2" × 11", 216 mm × 330 mm (8-1/2" × 13"), 8K, 16K, 16KR
AB-4 | 216 mm × 340 mm (8-1/2" × 13-2/5"), A3, A4, A4R, A5, B5, B5R | A3, A4, A4R, A5, B4, B5, B5R, 11" × 17", 8-1/2" × 11", 216 mm × 340 mm (8-1/2" × 13-2/5")
AB-5 | 216 mm × 343 mm (8-1/2" × 13-1/2"), A3, A4, A4R, A5, B5, B5R | A3, A4, A4R, A5, B4, B5, B5R, 11" × 17", 8-1/2" × 11", 216 mm × 343 mm (8-1/2" × 13-1/2")
Inch-1 | 11" × 17", 8-1/2" × 14", 8-1/2" × 11", 8-1/2" × 11"R, 5-1/2" × 8-1/2" | 11" × 17", 8-1/2" × 14", 8-1/2" × 11", 8-1/2" × 11"R, 5-1/2" × 8-1/2", A3, A4
Inch-2 | 11" × 17", 216 mm × 330 mm (8-1/2" × 13"), 8-1/2" × 11", 8-1/2" × 11"R, 5-1/2" × 8-1/2" | 11" × 17", 216 mm × 330 mm (8-1/2" × 13"), 8-1/2" × 11", 8-1/2" × 11"R, 5-1/2" × 8-1/2", A3, A4
Inch-3 | 11" × 17", 8-1/2" × 13-2/5" (216 mm × 340 mm), 8-1/2" × 11", 8-1/2" × 11"R, 5-1/2" × 8-1/2" | 11" × 17", 8-1/2" × 13-2/5 (216 mm × 340 mm), 8-1/2" × 11", 8-1/2" × 11"R, 5-1/2" × 8-1/2", A3, A4

###### Észlelés visszavonása a dokumentumüvegen

A dokumentumüvegen letiltható az eredeti méret felismerése. Ha ez megtörténik, akkor a dokumentumüvegre helyezett eredetiket a rendszer mindig speciális méretű eredetinek tekinti.

### Eszközök letiltása/Tűzési beállítások

A készülékre telepített kiegészítő berendezések függvényében előfordulhat, hogy a beállítás egyes elemei nem jelennek meg.

###### Dokumentumadagoló letiltása

Ezzel a beállítással letilthatja az automatikus dokumentumadagolót, például akkor, ha az adagoló meghibásodik. (Ha engedélyezte ezt a beállítást, a lapolvasás továbbra is lehetséges a dokumentumüveg használatával.)

###### Eredeti adagolási mód

Az alábbi eredeti adagolási módok állíthatók be az alapértelmezett működéshez másolás, képküldés, lapolvasás merevlemezre és külső memóriaeszközre való mentés üzemmódokban. Ha valamelyik módot gyakran használja, akkor másik módban nem kell mindig kiválasztania, ha szüksége van rá.

- Vegyes méretű eredeti (Egyező szélesség (csak Másolás módban/Különböző szélesség))
- Lassú képolvasási mód
- Üres oldal kihagyása

###### Duplex letiltása

Ez a funkció a kétoldalas nyomtatás letiltására használható, például akkor, ha a duplex modul meghibásodik.

###### Nagy kapacitású kazetta letiltása

Ezzel a beállítással letiltható a nagy kapacitású tálca használata, például akkor, ha az meghibásodik.

###### Tálca beállítások tiltása

Ezzel a beállítással letilthatja a tálca beállításokat (kivéve az oldaltálcára vonatkozókat).

###### Oldaltálca letiltása

Letiltja az oldaltálca használatát.

###### Beszúró letiltása

Letiltja a beszúró használatát.

###### Eltolás letiltása

Letiltja az eltolásos tálca használatát.

###### Tűző letiltása

Ezzel a beállítással letiltható a tűző használata, például a finisher vagy a gerinctűzős finisher tűzőegységének meghibásodása esetén.

###### Automatikus gerinctűzés

A gerinctűzés a brosúramásolás funkció használatakor automatikusan végrehajtódik.

###### Hajtási pozíció beállítás gerinctűzéshez/gerinchajtáshoz

Ezzel a beállítással adhatja meg a hajtási és a tűzési pozíciót, ha a (100 lap tűzésére alkalmas) gerinctűzős finisher telepítve van és a gerinctűző funkciót használja.
+/- 2,0 mm-en belüli érték adható meg, 0,25 mm-es lépésekben.

###### Tűzési pozíció finombeállítás gerinctűzéshez

Ezzel a beállítással adhatja meg a tűzési pozíciót, ha a (100 lap tűzésére alkalmas) gerinctűzős finisher telepítve van és a gerinctűző funkciót használja.
Állítsa be a tűzési pozíciót a „Gerinchajtás/-tűzés helyének módosítása” beállítás értékét standardként használva.
+/- 3,0 mm-en belüli érték adható meg, 0,1 mm-es lépésekben.

###### Tűzési pozíció beállítása gerinctűzéshez

Ezzel a beállítással a hajtási és tűzési pozíciók állíthatók be, ha az (50 lap tűzésére alkalmas) gerinctűzős finisher van telepítve.
+/- 3,0 mm-en belüli érték adható meg, 0,2 mm-es lépésekben.

###### Lyukasztás letiltása

Ezzel a beállítással letiltható a lyukasztás használata, például a finisher vagy a gerinctűzős finisher lyukasztó moduljának meghibásodása esetén.

###### Hajtogató egység letiltása

Ez a beállítás a hajtogató egység letiltására szolgál.
A gerinctűzős finisherrel a tűző hajtást letiltott hajtogató egységgel is használhatja.

### Gyűjtő letiltása

A készülékre telepített kiegészítő berendezések függvényében előfordulhat, hogy a beállítás egyes elemei nem jelennek meg.

###### Élvágó modul letiltása

Ez a beállítás az élvágó modul letiltására szolgál.

###### Gyűjtő 1 letiltása

Ez a beállítás az első nagykapacitású gyűjtő letiltására szolgál.

###### Gyűjtő 2 letiltása

Ez a beállítás a második nagykapacitású gyűjtő letiltására szolgál.

### Automatikus papírválasztás beállítása

Megadhatók az Automatikus papírválasztás funkció által kiválasztandó papírtípusok*. Válassza ki az alábbi beállítások egyikét:

- Normál papír
- Normál és újrahaszn. papír
- Újrahasznosított papír

Az Automatikus papírválasztás funkció nem fog más papírtípust kiválasztani, csak az ezzel a beállítással megadott papírtípusokat.
* Mindegyik papírfiókhoz beállíthatja a papírtípust a [Rendszerbeállítások] használatával a „Beállítás mód” → [Papírtálca beállítások] részben.

### Gyűjtő beállítások

###### Gyűjtő beállítás további feladatokhoz

Megadható, hogy a készülék további papírt töltsön be az új feladatokhoz, amikor a nagykapacitású gyűjtő gyűjtőtálcája már tartalmaz papírt.

###### Automatikus váltás beállítások

Ha két nagykapacitású gyűjtő van telepítve, ezzel a beállítással megadható, hogy az egyik megtelte esetén a készülék a másik nagykapacitású gyűjtőbe tegye a papírt.

### Tandem csatlakozás beállítása

Ha két TCP/IP-protokollal kommunikáló gépet használnak hálózati nyomtatóként, ezzel a beállítással konfigurálhatja a tandem kisegítőként funkcionáló másodlagos gép portszámát és IP-címét.

###### Mestergép üzemmód letiltása

A tandem küldés megakadályozásához engedélyezze ezt a beállítást. (Általában erre a beállításra nincs szükség.)

###### Kliens gép mód letiltása

A tandem fogadás megakadályozásához engedélyezze ezt a beállítást. (Általában erre a beállításra nincs szükség.)
A portszám alapértelmezett gyári beállítása „50001”. Hacsak nem tapasztal problémákat ezzel a beállítással, ne változtassa meg a portszámot.
Ha a tandem funkciót engedélyezett felhasználó hitelesítés mellett szeretné használni, akkor az elsődleges és a másodlagos gépen is ugyanazt a bejelentkezési nevet és jelszót kell használni. Ha nem ugyanazt a bejelentkezési nevet és jelszót használják, akkor előfordulhat, hogy az oldalszámláló nem növeli a megfelelő felhasználó számlálót, vagy csak a Mester gép tud nyomtatni.

### Dupla adagolás érzékelés beáll

A dupla adagolás érzékelésének beállítása.

###### Eredeti adagoló

A dupla adagolás érzékelésének beállítása a dokumentumadagoló esetében.

### Finisher tálcák automatikus váltása

Amikor a finisher felső tálca tele van papírral, a kimeneti tálca automatikusan az alsó kimeneti tálcára vált.
Ha papírkimenetként a finisher alsó tálca van kiválasztva, a lapok csak a finisher alsó tálcába kerülnek.

### Merevlemez optimalizálása

A gépre csatlakoztatott különböző eszközöket be lehet állítani.
Ez a funkció az adatok töredezettség-mentesítésével optimalizálja a gép merevlemezét. Ha egy feladat folyamatban van, megjelenik egy üzenet, és az optimalizálás a feladat befejezéséig nem kezdődik el. Az optimalizálás közben nem lehet végrehajtani az alábbi műveleteket:

- A Beállítás mód elérése (webes verzió) és nyomtatási adatok fogadása
- Gombok használata a kezelőpanelen
- A gép kikapcsolása a hálózati főkapcsolóval.
- Automatikus árammegszakítás

Ha az optimalizálás befejeződött, a gép automatikusan újraindul.
Ha a dokumentumtárolás funkciót gyakran használja, és a fájlok kiadása meglehetősen lassúnak tűnik, a merevlemez optimalizálása javíthat a teljesítményen.

### Fixáló egység tisztítási mód

Ezzel a funkcióval megtisztítható a készülék fixáló egysége, amikor foltok vagy más szennyeződés jelenik meg a lapok nyomtatott oldalán. A funkció végrehajtásakor a készülék egy „V” nyomtatást tartalmazó lapot ad ki, miközben a beégető egység tisztítását végzi.
Ha a funkció első használata után nem tapasztal javulást, próbálja meg újra végrehajtani azt.

### MC tisztítás mód

Ez a készülék rendszeresen hajt végre automatikus tisztítást, ezért ezt a módot általában nem kell használni. Ha viszont fekete vagy színes (lineáris színegyenetlenség) jelenik meg a nyomatokon, indítsa el ezt az üzemmódot.

- Ne használja a funkciót, ha nincsenek fekete vagy színes vonalak. A funkció szükségtelen használata a tisztító minőségromlását eredményezheti.

### Fixálóegység beállításai

Ezekkel a beállításokkal lehet a papír súlyának megfelelően szabályozni a festék fixálási hőmérsékletét.
Ezek a beállítások a következő papírtípusokra vonatkoznak: normál papír, újrahasznosított papír, perforált papír, előnyomott papír, fejléces papír, színes papír, valamint felhasználó típusú papír.
Választhat „60 g/m2 - 89 g/m2” vagy „90 g/m2 - 105 g/m2” („16 - 23 lbs.” vagy „23+ - 28 lbs.”) papírt.

- Ügyeljen arra, hogy csak olyan papírt használjon, melynek súlya az itt beállított súlytartományba esik. Ne keverjen a tálcában lévő papírhoz normál vagy egyéb, a tartományon kívül eső papírt.
- A beállítások módosítása esetén a változások a gép újraindítását követően lépnek érvénybe. A gép újraindításához lásd „A GÉP BE-/KIKAPCSOLÁSA ÉS ÚJRAINDÍTÁSA” részt.

### Listanyomtatás

A Listanyomtatás [Egyoldalas] vagy [Kétoldalas] beállításának a megadása.

### Fekete csíkok csökkentése

A fekete csíkok csökkentésének be- és kikapcsolása.
A fekete csíkok csökkentése az Eredeti beolvasása, Másolás, Képküldés és Lapolvasás merevlemezre funkciókkal használható.
A fekete csíkok csökkentésének bekapcsolásakor válasszon az alábbi lehetőségek közül.

- Vékony fekete csíkok feldolgozása
- Normál
- Vékony és vastag fekete csíkok feldolgozása

###### Figyelmeztető üzenet megjelenítése fekete csík észlelésekor.

Ezzel a beállítással engedélyezhető és letiltható a figyelmeztető üzenet megjelenítése, amikor a dokumentumadagoló fekete csíkokat érzékel.

### Állapotjelző beállítás

A készülék hátoldalán található állapotjelző a gép állapotának megfelelően világít vagy villog.
A beállítás módosításával megadhatja, hogy mely állapotok okozzák a zöld jelzőlámpa (állapotjelző) kigyulladását vagy villogását. A jelzőlámpa kialszik, ha az Automatikus Kikapcsolás engedélyezve van.
Állapotjelző (zöld): megadható, hogy a feladat és az eredeti beolvasásának mely állapota okozza a jelzőlámpa kigyulladását és villogását.
Zöld jelzőlámpa (állapotjelző): ez a jelzőlámpa akkor gyullad ki vagy villog, amikor valamilyen hiba lép fel a gépen.
A zöld jelzőlámpa (állapotjelző) a kiválasztott mintázattól függetlenül mindig ugyanúgy gyullad ki és villog.

Állapot | 1. minta | 2. minta
--- | --- | ---
Zöld jelzőlámpa (állapotjelző) | A gép feladatot hajt végre. | Zöld: világít | -
A gép készen áll a feladatok fogadására. | - | Zöld: világít
A gép eredetit olvas be. | Zöld: villog | -
A gép eredetit olvas be/adatokat dolgoz fel. | - | Zöld: villog
A gép a fentiektől különböző állapotban van. | Zöld: nem világít | Zöld: nem világít
Vörös jelzőlámpa (hibajelző) | Hiba lépett fel, de a készülék használható. | Vörös: világít | Vörös: világít
Hiba lépett fel, és a készülék nem használható. | Vörös: villog | Vörös: villog
A gép a fentiektől különböző állapotban van. | Vörös: nem világít | Vörös: nem világít

Vissza a tetejére