# DÁTUMOK, OLDALSZÁMOK ÉS VÍZJELEK NYOMTATÁSA(BÉLYEGZŐ)

## Áttekintés

Ezzel a funkcióval a dátum vagy az eredetiken nem szereplő egyéb információk, például bélyegző nyomtatható rá a másolatokra. A következő öt információtípust nyomtathatja ki: „Dátum”, „Oldalak”, „Bélyegző”, „Szöveg” és „Vízjel”.

A bélyegzőként vagy vízjelként olyan szövegeket nyomtathat rá a másolatokra, mint például a „BIZALMAS” vagy az „ELSŐBBSÉGI”. Szövegként előre beállított szöveget vagy bármilyen karaktert kinyomtathat.

- Ha egy hely kiválasztott bélyegzőtartalma átfedésben van egy másik hely bélyegzőtartalmával, az elsőbbségi sorrend a következő: vízjel, jobb oldal, bal oldal, közép. Az a tartalom, ami fedve van, nem lesz kinyomtatva.
- A szöveg az előre megadott méretben lesz kinyomtatva, a másolási aránytól vagy a papírméret beállítástól függetlenül.
- A szöveg az előre megadott megvilágítással lesz kinyomtatva, a megvilágítási beállítástól függetlenül.
- A papír méretétől függően előfordulhat, hogy egyes nyomtatott tartalmak lemaradnak a papírról vagy elmozdulnak a helyükről.

###### Amikor a [Bélyegző] funkció más funkciókkal van kombinálva:

Kombinált funkció neve | Másolás eredménye (Bélyegző)
--- | ---
Margóeltolás | Nyomtatás előtt a margó eltolódik.
Jegyzettömb-másolás, Középre helyezés | A bélyegzőelemek a bélyegző menüben kijelölt helyre nyomtatódnak.
Dupla oldal másolása, Kártyakép | A bélyegzőelemek a másolat minden lapjára rákerülnek.
2-képes | A bélyegzőelemek az eredeti minden lapjához ki lesznek nyomtatva.
Brosúra másolás, Könyvmásolás | A bélyegzőelemek az összerendezéskor minden oldalra rákerülnek.
Borítók/közlapok | A bélyegzőelemek a bélyegző beállításoknak megfelelően kerülnek nyomtatásra.

## Használat

1. #### Helyezzen be egy eredetit, majd koppintson az [Előnézet] gombra.

   Helyezze az eredetit az automatikus dokumentumadagoló tálcájába vagy a dokumentumüvegre.
   - AUTOMATIKUS DOKUMENTUMADAGOLÓ
   - DOKUMENTUMÜVEG

2. #### Koppintson az [Egyéb] gombra, majd a [Bélyegző] gombra.

3. #### Koppintson a nyomtatni kívánt fülre, majd a [Formátum] gombra.

   A [Szöveg] fül formátuma bevihető előre megadott szöveg vagy a szoftveres billentyűzet segítségével.
   A karakterek szoft billentyűzettel történő beviteléről vagy előre beállított szöveg beillesztéséről a következő „Közvetlenül bevitt szöveg nyomtatása” című vagy a „Nyomtatási formátum kiválasztása előre beállított szövegek közül” című részben tájékozódhat.

   Amikor a fülre koppint, a kijelzett fül megváltozik.

4. #### Koppintson a kívánt nyomtatási hely gombjára.

   Koppintson a [1] és [6] közötti gombok egyikére.
   - Ha a [Részletek] gombra kattint, elvégezheti az egyes fülek konfigurálását, megadhatja például a nyomat és az eredeti tájolását.
   - Az [Elrendezés] gombra koppintva ellenőrizheti a nyomtatási pozíciót vagy a részletes beállításokat.

   ###### A bélyegző beállítások törlése:

   Koppintson az [Összes törlése] gombra.

5. #### Az előnézeti képernyőn ellenőrizze az előnézeti képet.

   ###### Az összes beállítás törléséhez:

   Érintse meg a [CA] gombot.

6. #### A másolás megkezdéséhez koppintson a [Start] gombra.

   ###### Ha a másolatokból kettő vagy több sorozatot szeretne készíteni:

   A példányszám megadásához koppintson a példányszám kijelző gombra.

### Közvetlenül bevitt szöveg nyomtatása

Jelenítse meg a szoft billentyűzetet a [Köz. Bevitel] gombra koppintva a [Szöveg] fülön.
Használja a szoftveres billentyűzetet a karakterek beviteléhez.

### Nyomtatási formátum kiválasztása előre beállított szövegek közül

Az [Előre beáll.szöveg] gombra koppintva kiválaszthatja a kívánt formátumot az előre beállított nyomtatási formátumok közül.
A [Tárolás/Törlés] gombbal szerkesztheti, törölheti vagy eltárolhatja az előre beállított szöveget. Előre beállított szöveg szerkesztéséhez vagy tárolásához használja a szoftveres billentyűzetet.

Vissza a tetejére