# KÜLSŐ ELSZÁMOLÓ MODUL

## Áttekintés

A külső elszámoló modul egy kiegészítő berendezés, amely lehetővé teszi egy „külső elszámoló alkalmazás” használatát a hálózaton az MFP központi elszámolásainak kezeléséhez.
A külső elszámoló modul a „külső elszámoló alkalmazások” készüléken történő használatához szükséges.
A „külső elszámoló alkalmazás” „külső hitelesítési módban” vagy „külső számláló módban” használható.

- „Külső hitelesítési mód” használata esetén a belépési képernyőt a készülék indításkor az alkalmazásból tölti be. A feladat végén a készülék feladatértesítési képernyőt továbbít az alkalmazásnak a hitelesített felhasználó nyilvántartásához.
- A „külső számláló mód” használata esetén a belépési képernyő nem jelenik meg a készülék indításakor. Az alkalmazás csak egy értesítést kap a feladat eredményéről. A felhasználói hitelesítés a külső elszámoló alkalmazásban nem használható. Ugyanakkor a külső elszámoló alkalmazás kombinálható egy belső fiókkezelési funkcióval.

### A külső elszámoló alkalmazások beállítása

Egy külső alkalmazás „Beállítás módban” történő beállítása után a beállítás engedélyezéséhez indítsa újra a készüléket.
A gép újraindításához lásd „A GÉP BE-/KIKAPCSOLÁSA ÉS ÚJRAINDÍTÁSA” részt.

###### Külső elszámolás alkalmazás beállítása:

A „Beállítás mód (rendszergazda)” menüben válassza az [Alkalmazás beállítások] → [Külső alkalmazások beállításai] → [Külső elszámolás alkalmazás beállítások] opciót.

### Használat külső elszámoló módban

Az alábbiak a készülék használatát mutatják be a külső elszámoló alkalmazás használatakor választható két módban.

###### Külső hitelesítési mód

Külső hitelesítési módban történő bekapcsoláskor a készülék a külső elszámoló alkalmazáshoz kapcsolódik, és megjeleníti a belépési képernyőt. A belépési képernyő akkor is megjelenik, ha egy feladat indításához megérinti a [Hívás] gombot az elvégzett feladatok állapota képernyőn. (Ha a felhasználó már a normál módon bejelentkezett, a belépési képernyő nem jelenik meg.)
Ha a bejelentkezési képernyő megjelenik, koppintson a feladatállapot képernyőre, ekkor megjelenik a Feladat állapot képernyő. Ha vissza kíván térni az előző képernyőre, koppintson a módválasztó gombra.

- A készülék felhasználói vezérlés funkciója külső hitelesítési módban nem használható.
  A „Felhasználó regisztrálása”, „Felhasználó számláló kijelzés”, „Felhasználó számláló törlése”, „Felhasználói információk nyomtatása” és „Megjelenített felhasználói nevek számának beállítása” funkciók azonban használhatók.
- A módválasztó gomb a belépési képernyő megjelenítése során nem használható.

###### A külső hitelesítési mód engedélyezéséhez:

A „Beállítás mód (rendszergazda)” menüben válassza az [Alkalmazás beállítások] → [Külső alkalmazások beállításai] → [Külső elszámolás alkalmazás beállítások] opciót.

###### Sikertelen belépés esetén:

Ha nem jelenik meg a belépési képernyő, vagy az alkalmazás nem megfelelően működik, előfordulhat, hogy a készülék sem működik helyesen. Ebben az esetben, kapcsolja ki a külső elszámolás módot.

###### A külső elszámolás mód kikapcsolásához:

A „Beállítás mód (webes verzió)” menüben válassza az [Alkalmazás beállítások] → [Külső alkalmazások beállításai] → [Külső elszámolás alkalmazás beállítások] opciót. (Rendszergazdai jogosultság szükséges.)
Ha a bezárás a Beállítás módból (webes verzió) nem sikerül, akkor zárja be a készülék kezelőpaneléről.
A „Beállítás mód (rendszergazda)” menüben válassza az [Alkalmazás beállítások] → [Külső alkalmazások beállításai] opciót, és módosítsa a [Külső elszámolás alkalmazás beállítások] elem beállítását, majd indítsa újra a gépet. A gép újraindításához lásd „A GÉP BE-/KIKAPCSOLÁSA ÉS ÚJRAINDÍTÁSA” részt.

###### Külső számláló mód

A készülék „külső számláló mód” használatával történő indításakor a külső hitelesítési módtól eltérően a gép beindulása után nem jelenik meg a külső elszámoló alkalmazás belépési képernyője. A külső elszámoló alkalmazás csak a feladat eredményét kapja meg.
A külső számláló mód a készülék felhasználói vezérlés funkciójával együtt is használható. (A külső számláló mód a készülék felhasználói vezérlés funkciójának letiltása esetén is használható.)

###### A külső számláló mód engedélyezéséhez:

A „Beállítás mód (rendszergazda)” menüben válassza az [Alkalmazás beállítások] → [Külső alkalmazások beállításai] → [Külső elszámolás alkalmazás beállítások] → [Külső elszámolás felügyelet] opciót.
Vissza a tetejére