# FESTÉKKAZETTA

## Áttekintés

Mindig cserélje ki a festékkazettát, miután megjelenik a „Cserélje ki a festék kazettát." üzenet.
Mindig legyen egy festékkazetta-készlet tartalékban, hogy azonnal ki tudja cserélni a festékkazettát, ha az kifogy.
Az üres festékkazetták a másolási/nyomtatási feladat megszakítása nélkül kicserélhetők.

### Csere üzenet

Ha folytatja a nyomtatást, a következő üzenet jelenik meg.
Ha ez az üzenet látható, készítsen elő egy festékkazettát és helyezze be a régi helyére. Ebben az állapotban lehetséges a nyomtatás.

Ha a festékkazetta cseréje nélkül tovább használja a gépet, leáll a nyomtatás és az alábbi üzenet jelenik meg. Ha a gép ilyen állapotba kerül, nem hajtható végre nyomtatás, amíg ki nem cseréli a festékkazettát.

- A használati feltételektől függően előfordulhat, hogy a színek elhalványulnak, vagy a kép elmosódott lesz.
- A használt festékkazettákat műanyag tasakban tartsa (ne dobja ki őket). A használt festékkazettákat a szerviztechnikus összegyűjti.
- Amikor a kezdőképernyő vagy az eredeti másolás üzemmód képernyő jelenik meg, a [Főablak] gombot lenyomva tartva megállapíthatja a becsült maradék festékmennyiséget (%-ban megadva).
- Amikor a festék kifogyása közben a kezdőképernyő van megjelenítve, a [Fest.Kifogy.] üzenet jelenik meg a képernyő jobb felső sarkában.

- Ne érjen a festékbetöltő nyíláshoz.

- Ne rázza és ne billegesse a festékkazettát.

- Ne dobja tűzbe a festékkazettát. A festék szétszállhat és égési sérülést okozhat.
- A festékkazettát kisgyermekektől elzárva tartsa.
- Ha a festékkazettát állítva tárolja, a festék összekeményedhet, és használhatatlanná válhat. A festékkazettákat mindig fektetve tárolja.

- Ha a SHARP által ajánlott festékkazettától eltérő típust használ, a készülék teljesítménye minőség és mennyiség tekintetében is elmaradhat a legjobbtól, és a készülék is károsodhat. Csak a SHARP által ajánlott festékkazettát használja.

## Használat

1. #### Húzza ki a tonertálcát.

   Lassan húzza ki ütközésig a tonertálcát.

   Ha a billentyűzet ki volt húzva a kezelőpanelből, gondoskodjon arról, hogy az a kezelőpanelbe kerüljön. Ha a billentyűzet ki van húzva, a tonertálca hozzáérhet a billentyűzethez és rongálódást okozhat.

2. #### Vegye ki a festékkazettát.

   Lassan húzza a festékkazettát egyenesen felfelé és kifelé.
   Ha a kazettát hirtelen rántással húzza ki, a festék kiömölhet.

3. #### Illessze be az új kazettát egyenesen és lefelé.

   A kazetta végeit a helyes irányba kell állítani, mert különben nem lehet beilleszteni a kazettát.

4. #### Csukja be a tonertálcát.

   A festékkazetta cseréje után a festék betöltése automatikusan megtörténik.
   Ha a kazetta cseréjére figyelmeztető üzenet nem jelenik meg, ne nyissa ki a tonertálcát.

Vissza a tetejére