# METAADATOK BEVITELE

## Metaadat bevitele

Ha az Alkalmazás-integrációs készlet telepítve van, akkor felügyelheti, hogy más alkalmazások milyen metaadatokat használhatnak fel.
A tárolt metaadatokat a metaadat-beállítások képernyőn lehet megtekinteni. Metaadat-sorozatokat adhat hozzá, illetve szerkesztheti a tárolt sorozatokat.
A Metaadatok kézbesítése lehetőség engedélyezéséhez válassza az [Engedélyezés] opciót a [Metaadat bev.] elem alatt. A [Letiltás] opció kiválasztása esetén a Metaadatok kézbesítése lehetőség kikapcsolt állapotban van.

### Metaadat-sorozatok tárolása és szerkesztése

A [Hozzáadás] gomb megérintésével megjelenik a metaadat-sorozatok regisztrálására szolgáló képernyő. Legfeljebb 10 hálózati mappa regisztrálható.
Amikor megérinti az egyik metaadat-sorozat nevét, megjelenik az ahhoz tartozó regisztrációs képernyő. Itt módosíthatja a beállításokat.

###### Beállított elemek listája

Elem | Leírás
--- | ---
Metaadat-készlet neve | Adja meg a metaadatok nevét.
Küldött metaadatok rendeltetési helye | Adja meg a rendeltetési helyet, ahová küldeni kívánja a képet és a metaadatfájlt.
Egyedi fájlnevek engedélyezése | Metaadatok küldése feladatnál engedélyezheti vagy tilthatja a képfájl és az XML-fájl nevének szerkesztését.
Metaadat bevitelt engedélyező címtípusok | Adja meg a metaadat küldéshez használni kívánt rendeltetési hely adatait.
Név | Adja meg az érintőpanelen megjeleníteni kívánt metaadat nevet.
XML-címke név | Adja meg, hogy milyen XML-címke nevet tartalmazzon a metaadat-készlet.
Bevitel típusa | Közvetlen bevitel: lehetővé teszi az egyes metaadatok bevitelét közvetlenül a szoftveres billentyűzetről vagy számbillentyűzetről. Metaadat lista: lehetővé teszi a metaadatok kiválasztását egy korábban már bevitt adatlistából. A beviteli területen a metaadat kiválasztáshoz kiegészítő értékeket kell megadnia. A bejegyzéseket pontosvesszővel vagy vesszővel kell elválasztani. Egy-egy kiegészítés legfeljebb 70 karakterből állhat. Alapértelmezett induló bejegyzés: a bevitt metaadat-lista első értékeként egy alapértelmezett értéket vesz fel.
Metaadatok automatikus kiegészítése | Ha a gép automatikusan állítja elő a metaadatokat, a "metadataSetName", (felhasználó hitelesítés alkalmazása esetén) a "userLoginId", a "pageSize" és az "imageMode" bekerül a metaadatok közé.
Alapértelmezettként alkalmazandó | A gép alapértelmezettként alkalmazza az aktuális metaadat-készletet.

### Metaadat-sorozatok törlése

Egy kiválasztott metaadat-sorozat törléséhez állítsa az ahhoz tartozó jelölőnégyzetet értékre, majd érintse meg a [Törlés] gombot.
Vissza a tetejére