# KEZELÉSI BEÁLLÍTÁSOK

A gép kezelési beállításai a következők.

### Különféle beállítások

Különféle műveleteket állít be.

###### Kijelző mód nagyítása

Megnagyítja a képernyőn megjelenített karaktereket.
Amikor a kijelző mód nagyítása engedélyezve van, ez jelenik meg a rendszerterületen: .

###### Gombérintés hangjelzés

A gombérintés hangjelzését állítja be. Leállíthatja a hangjelzést. Beállíthatja azt is, hogy az alapértékeknél három hangjelzés legyen hallható, amikor az arányt állítja be a másolási üzemmódban, vagy amikor bármilyen üzemmódban a megvilágítást állítja be.

Képernyő, amelyen a beállítás működik | Alapérték
--- | ---
Arány beállítása képernyő a másolás üzemmód alapképernyőjén | 100%-os arány
Megvilágítás beállítási képernyő a másolás üzemmód alapképernyőjén | Megvilágítási szint: 3 (közepes)
Megvilágítás beállítási képernyő a hálózati szkenner üzemmódok alapképernyőjén
Megvilágítás beállítási képernyő a Lapolvasás merevlemezre funkcióhoz a dokumentumtárolás üzemmód alapképernyőjén

###### Gombra koppintás hangja alaphelyzetben

Ha a megvilágítás beállító képernyőn megadja az egyes módok megvilágítását, a referenciaérték elérésénél háromszori hangjelzést hall.

###### Alapállapotba helyezés beállítása

Az Alapállapotba helyezés funkció aktiválását megelőző időtartam 10-től 240 másodpercig bármilyen értékre beállítható, 10 másodperces léptékkel.
Ha a gépet nem használják az itt beállított időtartamig, az Alapállapotba helyezés funkció töröl minden kiválasztott beállítást, és a gép visszatér a másolás üzemmód alapképernyőjéhez vagy a feladat kezelés képernyőhöz.

###### Időzítő törlése

Ezzel az opcióval letilthatja az automatikus törlés funkciót.

###### Üzenet megjelenítési idő beállítása

Az időtartam, ameddig az üzenetek láthatók az érintőpanelen (az időtartam, amely elteltével az üzenet automatikusan törlődik) 1-től 12 másodpercig bármilyen értékre beállítható.

###### MFP Kijelző nyelvének beállítása

Az érintőpanelen megjelenő nyelv bármilyen nyelvre módosítható.
Ha a felhasználó azonosítása engedélyezve van, és a kijelző nyelvének beállítása meg van adva a kedvenc műveletcsoportban, az a beállítás elsőbbséget élvez.

###### Alapértelmezett kijelző beállítások

Beállítja az automatikus törlés és bejelentkezés után megjelenő képernyőt.
A Másolás, E-mail, Hálózati mappa, FTP, Adatbevitel, Címtár, Dokumentum tárolás, Főablak vagy a Sharp OSA képernyő* képernyők közül választhat.
* Ha az alkalmazás-kommunikációs modul telepítve van.

###### Kedvenc menük megjelenítése alapértelmezettként

Megadhatja, hogy üzemmód kiválasztásánál a „Kedvenceket” jelenítse meg elsőnek.

###### Akciópanel alapértelmezett megjelenítése

Megadhatja, hogy az akciópanel megjelenjen-e a képernyőn.

###### Feladat prioritás művelet letiltása

Itt a feladat prioritás funkció tiltható le. Ha ez történt, a [Prioritás] gomb nem fog megjelenni a feladatállapot képernyőn.

###### Bypass nyomtatás letiltása

Ezzel a beállítással letilthatja a megelőző (bypass) nyomtatást (más feladatok kinyomtatása egy olyan feladat előtt, amely le lett állítva*, mivel egyik tálcában sem elérhető a feladathoz szükséges papír).
* Nem tartoznak ide azok az esetek, amikor a feladat végrehajtása közben kifogy a papír.

###### Feladatállapot kijelzésnél a sorozatok számának kijelzési módja

Válassza ki, hogy a kész sorozatok vagy a hátralévő sorozatok számát kívánja megjeleníteni feladatkezelésnél.

###### Gombvezérlés beállítása

Ez a beállítás határozza meg, mennyi ideig kell megérinteni egy gombot ahhoz, hogy a gomb bevitel regisztrálva legyen. Az időtartam 0 és 2 másodperc közötti értékre állítható be 0,5 másodperces léptetéssel.
Az időbeállítás meghosszabbításával megakadályozható a véletlenül megérintett gomb által képviselt érték bevitele. Vegye figyelembe azonban, hogy amennyiben hosszabb beállítást választ, jobban kell ügyelni arra, hogy a gombra való koppintáskor a bevitel regisztrálva legyen.

###### Automatikus Gombismétlés Letiltása

Ez az opció letiltja a gombismétlést.
A Gombismétlés funkció használatával egy gomb nyomva tartása közben a beállítás folyamatosan változik anélkül, hogy a gombot újból megérintenék.

###### Nyomva tartás érzékelési ideje

Állítsa be azt az időt, amelytől a készülék az érintést nyomva tartásként érzékeli.

###### Dupla érintés sebessége időintervallum

Válasszon egy időtartamot, amelyen belül dupla érintésként érzékel a gép.

###### Órabeállítás tiltása

A dátum és óra módosításának letiltása.

###### Borítók/közlapok mód letiltása

A borítók és közlapok használatára szolgáló funkció letiltása.

###### Kézi finishing tiltása

Letiltja a kézi finishinget, ha beszúró van telepítve.

###### Billentyűzet-prioritás beállítása

Kiválaszthatja, hogy csatlakoztatott külső billentyűzet esetén a szoftveres billentyűzetet vagy a külső billentyűzetet szeretné használni a karakterek beírásához.

###### Aktuális elérési útvonal megjelenítése a Rendszerbeállításokban

A berendezés beállítási módjában a menü az érintőképernyőn hierarchikus formátumban jelenik meg.

###### Engedélyezze az útvonal linkjét

Ha bekapcsolta az „Aktuális elérési útvonal megjelenítése a Rendszerbeállításokban” funkciót, megjelenik az aktuális elérési útvonal.

###### Eredeti számlálás kezdeti beállításai

Megadja, hogy az Egyebekben található „Eredeti számlálás” engedélyezve legyen-e az egyes funkciókhoz.

Funkció | Funkciótípusok
--- | ---
Másolat | Másolat
Képküldés | Lapolvasó Adatbevitel
Dokumentum tárolás | Lapolvasás merevlemezre Lapolv.külső memóriába

###### Számgombok megjelenítése növekvő sorrendben bal fentről

A bal felső pozícióból indulva növekvő sorrendbe rendezi a számgombokat.

###### Többfunkciós nyomtató (MFP) kijelzőmintájának beállítása

A hét színmintából válasszon ki egy színmintát az érintőpanelen.
Lehetőség van megnézni a kiválasztott sablon mintaképét.

### Beállítás előnézete

###### Fájl visszakeresés dokumentumtárolásnál

- Fő Mappa/Gyors fájl mappa: Válassza ki, hogy a dokumentumtároló fő mappájának és ideiglenes mappájának alapértelmezett képernyőformátuma lista vagy bélyegkép nézet legyen.
- Egyedi Mappa: Válassza ki, hogy a dokumentumtároló egyedi mappájának képernyőformátuma lista vagy bélyegkép nézet legyen.

### Távoli kezelés beállítása

Konfigurálja a gép azonos hálózatra csatlakoztatott számítógépről történő távoli működtetéséhez szükséges beállításokat.

###### Távoli szoftverkezelés

- Kezelési jogosultság: Ez a funkció akkor használatos, ha a gép távoli működtetéséhez távoli szoftvert használnak.
- Jelszóbeviteli képernyő megtekintése: Ha a készülék távoli működtetéséhez távoli szoftvert használ, egy jelszó bevitelére szolgáló képernyő jelenhet meg a készüléken, a számítógépen vagy mindkettőn.

###### Kezelés megadott PC-ről

- Kezelési jogosultság: Ezzel a funkcióval engedélyezhető a gép megadott számítógépről történő távoli működtetése.
- Gazdagép neve vagy IP-címe: Adja meg a készülékhez csatlakozó gazdagép nevét vagy IP-címét. Legfeljebb 127 karaktert adjon meg.
- Jelszóbeviteli képernyő megtekintése: Ha a készülék távoli működtetéséhez egy adott számítógépet használ, egy jelszó bevitelére szolgáló képernyő jelenhet meg a készüléken, a számítógépen vagy mindkettőn.

###### Kezelés jelszóval rendelkező felhasználó által

- Kezelési jogosultság: Ezzel a funkcióval engedélyezhető a gép távoli működtetése a jelszóval rendelkező felhasználó számára. A jelszóval kapcsolatos bővebb információért forduljon a szerviztechnikushoz.
- Jelszóbeviteli képernyő megtekintése: Ha a készüléket egy jelszóval rendelkező felhasználó távolról működteti, jelszó bevitelére szolgáló képernyő jelenhet meg a készüléken, a számítógépen vagy mindkettőn.

### Cookie beállítás

Határozza meg, hogy a rendszer mentse vagy törölje a Sharp OSA használatánál vagy weboldalak böngészésénél használt cookie-kat.
Ha a „HTTP-sütit nem tart meg” lehetőséget választotta, a fogadott cookie-k a művelet befejezésével törlődnek.

## Szoftveres billentyűzet sablon-beállításai

Regisztrálja a címek vagy tartománynevek megadásakor gyakran használt szöveget. Legfeljebb 16 karaktert adjon meg.

## Billentyűzet beállításainak módosítása

Rendeljen hozzá funkciókat a gyakran használt gyorsgombokhoz. Ezek minden mód alapképernyőjében a kedvencek képernyőjén megjelennek. A „Másolás”, „Képolvasás” vagy „Adatbevitel” fülön válassza az egyedi gombbeállítást, és szabja testre az egyedi gombokat.
Vegye ki a pipát az „Elrejt” jelölőnégyzetből , majd szabja testre az egyedi gombokat.

###### Beállított elemek listája

Elem | Leírás
--- | ---
Egyedi gombok 1-től 40-ig | Adjon meg egy nevet az egyéni gombhoz (legfeljebb 20 karakter).
Elem | Válassza ki az egyéni gombhoz társítani kívánt funkciót. A választható funkciók üzemmódonként változnak.
Visszatérés a gyári alapértelmezett beállításhoz | A kiválasztott kedvenc beállítások visszaállnak a gyári alapértelmezett beállításokra.

Csak a Beállítás módban (webes verzió) lehet konfigurálni. A gép érintőpaneljén nem lehet konfigurálni ezt a beállítást.

## MÓDGOMB MEGJELENÍTÉSI BEÁLLÍTÁSA

A módválasztó gombok megjeleníthetők a képernyő felső részén.

Elem | Leírás
--- | ---
Módgombok megjelenítése a képernyőn | A módválasztó gombok megjeleníthetők a képernyő felső részén.
Módgombok kijelzése | Válassza ki a módválasztó gombokon látható módokat.
Módgombok megjelenítése a főablakban | Állítsa be, hogy megjelenjenek-e a módválasztó gombok a főablakban. Ha letiltja ezt a beállítást, a módválasztó gombok akkor sem jelennek meg a főablakban, ha a "Módgombok megjelenítése a képernyőn" beállítás engedélyezett.

## Saját képernyő beállítások

Konfigurálhatja a kezdő képernyőt, amely a [Főablak] gombra kattintáskor jelenik meg.
Csak a Beállítás módban (webes verzió) lehet konfigurálni. A gép érintőpaneljén nem lehet konfigurálni ezt a beállítást.
Amikor névre kattint, a gombtároló képernyő jelenik meg.
A következő beállításokat konfigurálhatja.

### "„Elem” fül

Elem | Leírás
--- | ---
Kezdőgombok 1 – 60 | Állítsa be a mód gombokat a Főablak felső részén. Ha megérint egy nevet, megjelenik a gombtároló képernyő.
Rögzített gombok 1 – 10 | Állítsa be a Főablak alsó részén mindig látható funkció gombokat. Ha megérint egy nevet, megjelenik a gombtároló képernyő.
Sablon | Válasszon egyet a hat minta közül. A kiválasztott minta billentyűkiosztása a [Képernyő billentyűkiosztása] elemnél jelenik meg.

### "„Kép” fül

Elem | Leírás
--- | ---
Háttérkép | Megjeleníti a kiválasztott háttérkép fájl nevét. Képek váltásához kattintson a [Módosítás] gombra.

Vissza a tetejére