# MÁSOLÁSI FUNKCIÓ BEÁLLÍTÁSOK

## "Kezdő állapot beállítások" lap

Az ezekkel a beállításokkal kiválasztott alapértelmezett beállítások a gép összes funkciójára vonatkoznak (nem csak a másolás funkcióra).
A másoló beállításai visszaállnak az eredeti állapotukba, ha az [ÜZEM] gombot bekapcsolja, a [CA] gombra koppint, vagy az Auto törlés funkcióhoz beállított időtartam letelt. Ezek a beállítások a másolási mód alapértelmezett beállításainak módosítására használhatók.

###### Beállított elemek listája

Elem | Leírás
--- | ---
Papírfiók | Adja meg az alapértelmezettként kiválasztott papírtálcát.
Megvilágítás Típusa | Konfigurálja a megvilágítási mód alapértelmezett beállításait.
Méretarány | Adja meg az alapértelmezettként kiválasztott méretarányt.
Duplex Másolás | Konfigurálja a Duplex mód alapértelmezettként kiválasztott beállításait. Ha ezzel a beállítással módosítja az alapértelmezett beállítást a Duplex funkcióhoz az „1 oldalas 1 oldalasra” értéktől eltérő beállításra, és a Duplex funkció vagy az automatikus dokumentumadagoló meghibásodik vagy le van tiltva, a beállítás visszaáll az „1 oldalas 1 oldalasra” értékre.
KIMENET | Az alapértelmezettként kiválasztott nyomtatási kimeneti mód és a kimeneti tálca beállítása.
Élvágási méret beállítások | Az élvágó funkció élvágási méretének beállítása. A beállítás telepített gerinctűzős finisher (100 lap tűzésére) és élvágó egység esetén jelenik meg.
Visszatérés a gyári alapértelmezett beállításhoz | Ez az opció az összes elemnél visszaállítja a gyári alapértelmezett beállításokat.

## „Másolási Funkció Beállítások” lap

Az alábbi beállítások a másoláshoz kapcsolódnak.
A készülékre telepített kiegészítő berendezések függvényében előfordulhat, hogy a beállítás egyes elemei nem jelennek meg.

###### Másolás megvilágítás beállítása

Az [Auto] beállítás kiválasztása esetén alkalmazott megvilágítási szint beállítása a dokumentumüveghez és az automatikus dokumentumadagolóhoz.

###### Elforgatásos másolás beállítása

Ha az eredeti és a papír eltérő tájolással vannak behelyezve, ez a funkció automatikusan elforgatja a képet 90 fokkal, hogy helyes másolat készüljön a papírra.
Az Elforgatásos Másolás Beállítását engedélyezni kell, amikor A5 (5-1/2" × 8-1/2") méretű eredetit másol A5R (5-1/2" × 8-1/2"R) papírra.

###### Rögzített extra méretarány hozzáadása vagy módosítása

A Rögzített extra méretarány hozzáadása, vagy módosítása funkcióval hozzáadhat két rögzített méretarányt nagyításhoz (101% – 400%), és kettőt kicsinyítéshez (25% – 99%).
Emellett szükség esetén módosíthatja a rögzített méretarányt is.
A hozzáadott extra arányokon kívül az előre megadott arányok nem módosíthatók.

###### Másolatok maximális számának beállítása

Ez a funkció használható a másolati példányszámként megadható maximális szám beállításához (folyamatos másolatok száma). 1 és 9999 között bármilyen szám megadható.

###### Eredeti margóeltolás beállítása

Ezzel a funkcióval állítható be a margó eltolásának alapértelmezett mértéke. Adjon meg egy 0 mm (0") és 50 mm (2") közötti értéket 3 mm-es (1/8") léptékben az elülső és a hátoldalhoz egyaránt.

###### Törlési szélesség beállítása

Ezzel állítható be az alapértelmezett törlési szélesség a törlési funkcióhoz. 0 mm (0") és 25 mm (1") között 3 mm-es (1/8") lépésekben adja meg a Szélektől való távolság és a Középponttól való távolság értékét is.

###### Kártyakép Beállítások

Ez a funkció használható az alapértelmezett eredeti méret beállítására a kártyakép funkcióhoz.
Az eredeti dokumentum X (vízszintes) és Y (függőleges) méretei egyaránt 25 mm (1") és 216 mm (8-1/2") közötti értékre, 3 mm-es (1/8") léptetéssel állíthatók be.
Ha az „Oldalhoz igazítás” jelölőnégyzet beállítása , a [Oldalhoz igazítás] gomb mindig megjelenik kártyakép képernyőn.

###### Automatikus gerinctűzés

A gerinctűzés a brosúramásolás funkció használatakor automatikusan végrehajtódik.

###### Indexfüles másolás alapértelmezett beállítása

Ezzel állítható be a képeltolás alapértelmezett szélessége (indexfül szélessége) indexfüles másoláshoz.
Adjon meg egy 0 mm (0") és 25 mm (1") közötti értéket 3 mm-es (1/8") léptékben.

###### Program regisztrációjának tiltása

Ezzel a funkcióval tilthatja le a feladatprogramokban tárolt másolási beállítások törlését és módosítását.

###### Oldaltálca letiltása duplex másolásnál

Ezzel letiltható az oldaltálca használata kétoldalas másolatok készítésekor.
Az oldaltálcát gyakran használják etikettlapok, vetítőfólia és egyéb speciális média adagolására, amelyeknél a kétoldalas (duplex) másolás nem engedélyezett. Ha ilyen speciális média kerül a lapfordító egységbe, az adagolási hibát vagy az egység károsodását eredményezheti. Ha gyakran használ olyan speciális hordozót, amelynél a duplex másolás nem engedélyezett, ajánlatos engedélyezni ezt a beállítást.

###### Auto papírválasztás letiltása

Az automatikus papírválasztás funkció letiltása.
Ha engedélyezi ezt a beállítást, a dokumentumüvegre vagy az automatikus dokumentumadagolóba helyezett eredeti dokumentummal azonos méretű papír automatikus kiválasztása nem történik meg.

###### A papírt adagoló tálca automatikus kiválasztásának beállítása

Ha engedélyezi ezt a beállítást és papírt tölt a tálcába, amikor a készülék másolás módban készenléti állapotban van, automatikusan az a tálca lesz kiválasztva.

###### Egyedi kép regisztráció letiltása

Letiltja az egyedi képek mentését.

###### Másolás közbeni küldés letiltása

Másoláskor letiltja a Kép Küldés funkciót.

###### 600 dpi × 600 dpi beolvasási mód a dokumentumadagolóhoz

Az automatikus dokumentumadagoló használatával fekete-fehérben történő másolás felbontása 600 × 300 dpi-ről 600 × 600 dpi-re (kiváló minőségű mód) módosítható.
Ha a kiváló minőségű módot használja, a gép nagyobb élességgel reprodukálja a finom nyomatokat és a vékony vonalakat, azonban a lapolvasási sebesség lassabb lesz.
Ha nem a kiváló minőségű módot választja ki, az alábbi feltételeknek kell teljesülnie ahhoz, hogy a 600 × 300 dpi felbontással történő lapolvasás a lehető leggyorsabb legyen.

- A méretarányt 100%-ra kell beállítani.
- Ne válasszon ki olyan extra funkciót, amely megváltoztatja a méretarányt.
- A [Másolat másolása] funkció ne legyen engedélyezve.

###### Gyors lapolvasás a dokumentumüvegről

A dokumentumüveg használatával fekete-fehérben történő másolás felbontása 600 × 600 dpi-ről 600 × 300 dpi-re (nagy sebességű mód) módosítható.
Ha kiválasztja a nagy sebességű módot, az első másolat gyorsabban elkészül, de a másolási kép nem lesz annyira éles.
Ha nem a kiváló minőségű módot választja ki, az alábbi feltételeknek kell teljesülnie ahhoz, hogy a 600 × 300 dpi felbontással történő lapolvasás a lehető leggyorsabb legyen.

- A méretarányt 100%-ra kell beállítani.
- Ne válasszon ki olyan extra funkciót, amely megváltoztatja a méretarányt.
- A [Másolat másolása] funkció ne legyen engedélyezve.

###### Auto törlés a más. fel. végrehajt. előtt

Lehetővé teszi az automatikus alapállapotba helyezés funkció használatát másolás közben akkor is, ha a másolási feladat még nem fejeződött be. Ez segít elkerülni, hogy a gép foglalt maradjon egy befejezetlen másolási feladat miatt.

## Automata kalibrálás

Javítja az árnyalatokat, ha nem megfelelőek. Amikor a gép beolvas egy nyomtatott tesztmintát, automatikusan javítja az árnyalatokat.
A [Végrehajt] gombra koppintás és a tesztminta kinyomtatása után megjelenik egy üzenet, amely az automatikus kalibrálás elindítását kéri. Helyezze a teszt színmintát a dokumentumüvegre az alább látható módon (tehát úgy, hogy a papír szélén lévő vékony vonal a bal oldalra kerüljön).

Helyezzen a tesztminta tetejére egy vele méretű másolópapírt (körülbelül öt lapot), óvatosan zárja le az automatikus dokumentumadagolót, majd koppintson a [Végrehajt] gombra.
Ha az Automata Kalibrálás végrehajtása után az árnyalatok továbbra sem megfelelők, az Automata Kalibrálás megismétlése javíthat az árnyalatokon.
Vissza a tetejére