# KÉPKÜLDÉSI PROBLÉMÁK

## Áttekintés

Ha nem tudja megoldani a problémát a kézikönyv megoldásainak segítségével, nyomja meg az [ÜZEM] gombot, majd állítsa a hálózati főkapcsolót „” helyzetbe. Várjon legalább 10 másodpercet, majd állítsa a hálózati főkapcsolót „” helyzetbe. Amikor a fő hálózati kijelző villogó zöld fénye folyamatossá válik, nyomja meg az [ÜZEM] gombot.
Ha a feladatállapot-kijelző háttérszíne az érintőpanel jobb felső sarkában nem szürke, ne kapcsolja ki a hálózati főkapcsolót és ne húzza ki a tápkábelt a konnektorból. Ez megrongálhatja a merevlemezt, illetve a rajta tárolt vagy fogadott adatok elvesztését eredményezheti.

Probléma | Ellenőrizze | Megoldás
--- | --- | ---
###### NEM MŰKÖDIK A KÜLDÉS | Helyesen választotta ki a rendeltetési helyet? A megfelelő információk (e-mail cím vagy FTP szerver információ) vannak tárolva az adott rendeltetési helyhez? | Győződjön meg róla, hogy helyes információk vannak tárolva a rendeltetési helyre vonatkozóan és a rendeltetési helyet jól választotta ki. Ha a küldés e-mailen keresztül (Lapolvasás e-mailbe) sikertelen, hibaüzenet, például „Kézbesítetlen üzenet” jelentés érkezhet a kijelölt rendszergazda e-mail címére. Ez az információ segíthet a probléma okának meghatározásában.
A képfájl mérete meghaladja a Beállítás módban (Rendszergazda) beállított e-mail melléklet méretkorlátozást? | Forduljon a rendszergazdához. Ha a rendszergazda korlátozást állított be a küldendő fájlok méretére vonatkozóan, nem küldhető olyan fájl, amely a korlátozást túllépi.
A képfájl mérete meghaladja a levelező kiszolgálónak a fájl mellékletre vonatkozó méretkorlátozását? (Ha a Lapolvasás e-mailbe funkciót használja) | Csökkentse az egy e-mailhez csatolt fájl méretét (csökkentse a beolvasandó lapok számát). A fájl mérete csökkenthető egy alacsonyabb felbontás használatával is. Kérdezze meg a levelező kiszolgáló rendszergazdájától (vagy internetszolgáltatójától stb.), hogy az e-mailek küldésekor milyen fájlméret-korlátozás érvényes.
A címzett számítógép mappája megosztott mappa-e, hogy lehessen oda fájlokat küldeni? (Ha a Képolvasás hálózati mappába funkciót használja) | Ha a címzett mappa nincs megosztott mappaként konfigurálva, válassza a „Megosztás” elemet a mappa tulajdonságok menüben. Ha a mappát áthelyezték, vagy egyébként módosították, lehet, hogy a „Megosztás” beállítás megszűnt.
Engedélyezte a készüléken az [IPsec beállításokat]? (Ha a Képolvasás hálózati mappába funkciót használja) | Forduljon a rendszergazdához. Ha beállítás módban engedélyezett az [IPsec beállítások], előfordulhat, hogy az Ön számítógépes környezetében nem lehet a megosztott mappába lapolvasást végezni. => „Beállítási mód (rendszergazda)” → [Biztonsági beállítások] → [IPsec beállítások]
Hosszú eredetit tett a dokumentumüvegre beolvasáskor? | Helyezze az eredetit a dokumentumadagoló tálcájába. Hosszú eredeti nem olvasható be a dokumentumüvegről.
Összehajtott eredetit helyezett a készülékbe? | A kijelzőn megjelenő utasítások szerint hajtsa szét az eredetit, helyezze újra az automatikus dokumentumadagolóba, és olvassa be megint. Ha összehajtott eredetit helyezett az automatikus dokumentumadagolóba, a gép hibát jelez, és az eredeti tényleges méretének felismerésekor megszakítja a lapolvasást.
###### NEM LEHET CÍMET MEGADNI | A rendszergazda letiltott bizonyos funkciókat? | Forduljon a rendszergazdához. Lehet, hogy beállítás módban néhány funkciót letiltott. Ha a felhasználó hitelesítés engedélyezett, a felhasználói beállításaiban lekorlátozhatták az Ön által használható funkciókat.
###### NEM VÁLASZTHATÓ KI A MŰKÖDÉSI MÓD | A rendszergazda letiltott bizonyos funkciókat? | Forduljon a rendszergazdához. Lehet, hogy beállítás módban néhány funkciót letiltott. Ha a felhasználó hitelesítés engedélyezett, a felhasználói beállításaiban lekorlátozhatták az Ön által használható funkciókat.
###### NEM MŰKÖDIK HELYESEN A SZÍNES MÓD AUTOMATIKUS KIVÁLASZTÁSA | Az alábbi eredeti típusok egyikét olvassa be? ###### Ha a Fekete-fehér nem választható ki: Vannak színek vagy színezés a papíron? ###### Ha a Színes nem választható ki: Nagyon világos a szín az eredetin? A szín az eredetin nagyon sötét, majdnem fekete? Csak nagyon kis terület színes az eredetin? | Állítsa be kézzel a színes módot. Ha a színes mód beállítása [Auto], a gép érzékeli, hogy az eredeti fekete-fehér vagy színes-e, amikor a [Start] gombra koppint; a baloldalt bemutatott esetekben viszont előfordulhat, hogy az automatikus érzékelés nem ad helyes eredményt.
###### A FOGADOTT KÉPFÁJLT NEM LEHET MEGNYITNI | A címzett által használt képnézegető program megfelelő a fogadott képadatok formátumához? | Használjon olyan programot, amely meg tudja nyitni a kiválasztott fájltípust és tömörítési módot. Lehet, hogy a címzett meg tudja nyitni a fájlt, ha Ön megváltoztatja a fájltípust és a tömörítési módot a fájl küldésekor.
Megjelenik egy üzenet, amely a jelszó megadására kéri? | A fogadott fájl egy titkosított PDF fájl. Kérje el a küldőtől a jelszót, vagy kérje a fájl újraküldését nem titkosított formátumban.
###### A KÜLDÉS SOKÁIG TART | Megfelelően lett megadva szkenneléskor a felbontási beállítás? | Válassza ki a felbontás és adattömörítés beállításait, amelyek megfelelnek az átvitel céljaira. A felbontás és a fájlméret között egyensúlyt teremtő képadat előállítása érdekében figyeljen az alábbi pontokra: Felbontási beállítások: Az „E-mail”, „FTP”, „Hálózati mappa” és a „Lapolvasás külső memória eszközre” funkciók alapértelmezett felbontása [200x200dpi]. Ha az eredeti nem tartalmaz féltónusos képet, például egy fotót vagy illusztrációt, az alapértelmezett felbontással történő lapolvasás célszerűbb és használhatóbb képet eredményez. Ebben az esetben figyeljen jobban, mivel nagyobb fájl jön létre, mint az alapértelmezett beállítások használatával.
###### ELŐRE KI VAN VÁLASZTVA EGY RENDELTETÉSI HELY | Engedélyezve lett az [Alapértelmezett cím beállítása] a beállítás módban? | Ha máshová kíván küldést kezdeményezni, mint az alapértelmezett cím, nyomja meg a [Mégsem] gombot. Ha Ön a rendszergazda, és szeretné módosítani vagy letiltani az alapértelmezett címet, igény szerint módosítsa a beállításokat az [Alapértelmezett cím beállítása] funkcióban. => „Beállítási módban (rendszergazda)” válassza ezt: [Rendszerbeállítások] → [Képküldési beállítások] → [Képolvasás beállítások] → [Alapértelmezett cím] → [Alapértelmezett cím beállítása]
###### NEM LEHET ÍRNI AZ USB-MEMÓRIA ESZKÖZRE(USB-MEMÓRIA LAPOLVASÁS ESETÉN) | Megfelelően ismerte fel a program a csatlakoztatott USB eszközt? | Használja az [USB-eszköz ellenőrzése] funkciót a beállítás módban, hogy ellenőrizze, felismerhető-e az eszköz. => „Beállítás mód” → [Rendszerbeállítások] → [USB-eszköz ellenőrzése] Ha nem ismeri fel a program, csatlakoztassa újra.
###### A BEOLVASOTT KÉP KI VAN VÁGVA | Az eredeti lapolvasási méret beállítása kisebb, mint az aktuális eredeti mérete? | Állítsa be a lapolvasási méretet a valódi eredetinek megfelelően. Ha szándékosan állított be kisebb méretet, mint az eredeti valódi mérete, az eredeti behelyezésénél vegye figyelembe a kiválasztott lapolvasási méretre irányadó behelyezési pozíciót. Például, ha A4 (8-1/2" × 11") méretű eredetit a dokumentumüveg B5 (5-1/2" × 8-1/2") beállításának segítségével olvas be, igazítsa az eredetit a dokumentumüveg bal szélén lévő skálához úgy, hogy a beolvasni kívánt terület az B5 (5-1/2" × 8-1/2") lapolvasó területen belül legyen. DOKUMENTUMÜVEG
###### ROSSZ MINŐSÉGŰ A BEOLVASOTT KÉP | Nyomtatott anyag (például könyv vagy folyóirat) az eredeti? | Az alábbi módszert követve csökkentse a csíkozódás hatásait: Ha nyomtatott anyag az eredeti, függőleges mintázat (moiréé) jelentkezhet. A csíkozódás csökkentése érdekében az élek lágyítására válassza az [Egyéb] → [Élesség] elemet (csak „E-mail”, „FTP”, „Hálózati mappa” és „Lapolvasás külső memória eszközre” módban). A csíkozódás hatását úgyis csökkentheti, hogy módosítja a felbontási beállítást vagy a dokumentumüvegen kissé elcsúsztatja az eredetit (vagy megváltoztatja a szögét).
Színes vagy szürkeárnyalatos eredeti lapolvasásakor a színes mód [Mono2] értékre lett állítva? | A színes mód [Mono2] értékre állításakor a gép az eredeti színeit vagy feketével vagy fehérrel helyettesíti. Ez a csak szöveget tartalmazó eredetikhez megfelelő, az illusztrációkat is tartalmazó eredetiknél azonban az a legjobb, ha színes módot [Színes] vagy [Auto] → [Szürkeárnyalat] értékre állítja, majd beolvassa a dokumentumot.
Van a rendeltetési helyek között olyan, amelynél formátumként [TIFF-S] lett kiválasztva? | Ha nagy felbontással beolvasott képet kíván küldeni „E-mail”, „FTP” és „Hálózati mappa” rendeltetési helyekre, küldje el a képet külön a lapolvasónak. Ha olyan csoportos küldést hajt végre, amely „E-mail”, „FTP” és „Hálózati mappa” rendeltetési helyeket tartalmaz, amelyeknél [TIFF-S] lett formátumként kiválasztva, a felbontás [200x200dpi] marad akkor is, ha ettől eltérő felbontási beállítást választ ki.
###### A BEOLVASOTT KÉP ÜRES | Az eredetit másolandó felülettel felfelé vagy lefelé kell helyesen betenni? | Helyezze be újra az eredetit a megfelelő tájolásban, majd küldje el újra. Ha a dokumentumüveget használja, az eredetit a másolandó felülettel lefelé tegye be. Ha az automatikus dokumentumadagolót használja, az eredetit másolandó felülettel felfelé tegye be.
###### JPEG VOLT A KIVÁLASZTOTT FÁJLFORMÁTUM, DE A FÁJL TIFF-KÉNT LETT MENTVE | Színes módban [Mono2] beállítást választott ki? | Módosítsa a színes módot [Színes] vagy [Szürkeárnyalat] beállításra, majd koppintson a [Start] gombra. Ha [JPEG] lett kiválasztva fájltípusként, és a képet Mono2-ben olvassa be, a gép TIFF fájlt hoz létre.
###### AZ EGYEDI VAGY CSOPORTOS GYORSGOMB NEM MENTHETŐ EL | A maximális számú gombot tárolta? | Ellenőrizze a tárolt gombok számát. Törölje a nem használt gyorsgombokat vagy csoport gombokat.
A rendszergazda letiltott bizonyos funkciókat? | Forduljon a rendszergazdához. Lehet, hogy beállítás módban néhány funkciót letiltott (rendszergazda).
###### AZ EGYEDI VAGY CSOPORTOS GYORSGOMB NEM SZERKESZTHETŐ VAGY TÖRÖLHETŐ ######  | Ha a gomb egyedi gomb, egy csoporthoz tartozik? | Távolítsa el a gombot a csoportból, majd szerkessze vagy törölje. (Ha a gomb több csoportba is tartozik, mindegyik csoportból el kell távolítani.) => [Behívás program] → [Törlés] az egyes módok kezelőpanelén. Ha a gomb több gombcsoportban is szerepel, a Csoport listát a [Küldési címlista] opcióval nyomtathatja ki a beállítás módban. A listában látható, hová lett a gomb tárolva. => „Beállítási mód” → [Rendszerbeállítások] → [Listanyomtatás (felhasználó)] → [Küldési Címlista] → [Csoport Lista]
Fenntartott küldésben vagy egy folyamatban lévő küldésben használja ezt a gombot? | Várjon, amíg a küldés befejeződik, vagy törölje a küldést, majd szerkessze vagy törölje a gombot.
Program gombhoz tartozik a gomb? | Távolítsa el a gombot a programból, majd szerkessze vagy törölje azt. (Ha a gomb több programhoz is tartozik, mindegyik programból el kell távolítani.) => [Behívás program] → [Törlés] az egyes módok kezelőpanelén.
A rendszergazda letiltott bizonyos funkciókat? | Forduljon a rendszergazdához. Lehet, hogy beállítás módban néhány funkciót letiltott.
A rendszergazda engedélyezett egy olyan funkciót, amely meggátolja a szerkesztést/törlést? | Forduljon a rendszergazdához. Ha a rendszergazda engedélyezett olyan beállításokat, mint például az [Alapértelmezett cím beállítása] és [Bejövő útvonal beállítások], a gombok nem szerkeszthetők és nem törölhetők.

Vissza a tetejére